CELEX: 62013CN0229
Language: et
Date: 2013-04-29 00:00:00
Title: Kohtuasi C-229/13 P: GE.AL.VE. Srl 29. aprillil 2013 esitatud apellatsioonkaebus Üldkohtu (neljas koda) 20 veebruari 2013 . aasta otsuse peale liidetud kohtuasjades T-278/00, T-280/00, T-286/00, T-288/00 ja T-295/00: Albergo Quattro Fontane jt versus komisjon

20.7.2013   
            
            
               ET
            
            
               Euroopa Liidu Teataja
            
            
               C 207/15
            
         GE.AL.VE. Srl 29. aprillil 2013 esitatud apellatsioonkaebus Üldkohtu (neljas koda) 20 veebruari 2013. aasta otsuse peale liidetud kohtuasjades T-278/00, T-280/00, T-286/00, T-288/00 ja T-295/00: Albergo Quattro Fontane jt versus komisjon
   (Kohtuasi C-229/13 P)
   2013/C 207/27
   Kohtumenetluse keel: itaalia
   
      Pooled
   
   
      Apellant: GE.AL.VE. Srl (esindajad: advokaadid A. Bianchini ja F. Busetto)
   
      Teised menetlusosalised: Euroopa Komisjon, komitee „Venezia vuole vivere”
   
      Apellandi nõuded
   
   
               —
            
            
               tühistada vaidlustatud Üldkohtu määrus;
            
         
               —
            
            
               rahuldada esimeses kohtuastmes esitatud nõuded ja sellest tulenevalt:
               
                           —
                        
                        
                           tühistada — vajaduse korral ja niivõrd, kuivõrd see on apellandi huvides — Euroopa Komisjoni 25. novembri 1999. aasta otsus 2000/394/EÜ, Veneetsia ja Chioggia territooriumil asuvate ettevõtjate kasuks võetud abimeetmete kohta, mis on sätestatud seadustes nr 30/97 ja nr 206/1995, millega kehtestatakse sotsiaalmaksuvähendused;
                        
                     
                           —
                        
                        
                           teise võimalusena, tühistada see otsus osas, milles sellega kohustatakse nõudma antud sotsiaalmaksuvähendused tagasi koos intressiga kohtuotsuses nimetatud ajavahemike eest;
                        
                     
         
               —
            
            
               mõista mõlema kohtuastme kohtukulud välja komisjonilt.
            
         
      Väited ja peamised argumendid
   
   Apellatsioonkaebuse põhjenduseks esitatakse üheksa väidet.
   
      Esimene väide: kohtumäärus on vigane, sest sellega ei tunnistatud, et oma hüvitusliku laadi tõttu ei andnud kõnesolevad meetmed nendega soodustatud isikutele mingeid eeliseid.
   
      Teine väide: kohtumäärus on vigane, sest sellega ei välistatud (või vähemasti ei hinnatud) kõnesolevate meetmete võimet mõjutada konkurentsi ja ühendusesisest kaubandust.
   
      Kolmas väide: kohtumäärus on vigane, sest sellega välistati EÜ artikli 87 lõike 2 punktis b (praegu ELTL artikli 107 lõike 2 punktis b) ning EÜ artikli 87 lõike 3 punktis b (praegu ELTL artikli 107 lõike 3 punktis b) sätestatud erandite kohaldatavus.
   
      Neljas väide: kohtumäärus on vigane, sest sellega välistati EÜ artikli 87 lõike 3 punktis c (praegu ELTL artikli 107 lõike 3 punktis c) sätestatud erandi kohaldatavus.
   
      Viies väide: kohtumäärus on vigane, sest sellega välistati EÜ artikli 87 lõike 3 punktides d ja e (praegu ELTL artikli 107 lõike 3 punktides d ja e) sätestatud erandite kohaldatavus.
   
      Kuues väide: kohtumäärus on vigane, sest sellega välistati EÜ artikli 86 lõikes 2 (praegu ELTL artikli 106 lõikes 2) sätestatud erandi kohaldatavus.
   
      Seitsmes väide: kohtumäärus on vigane, sest sellega välistati, et tegemist oli olemasoleva abiga, rikkudes nii EÜ artikli 88 lõiget 3 (nüüd ELTL artikli 108 lõige 3) ja määruse nr 659/1999 (1) artiklit 15.
   
      Kaheksas väide: kohtumäärus on vigane, sest sellega välistati määruse nr 659/1999 artikli 14 lõike 1 kohaldatavus tagasinõudmise korra suhtes.
   
      Üheksas väide: kohtumäärus on vigane, sest sellega välistati määruse nr 659/1999 artikli 14 lõike 1 kohaldatavus intresside kohaldamise suhtes.
   
      (1)  Nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT L 83, lk 1; ELT eriväljaanne 08/01, lk 339).